# Gastronomia de Panamà

La gastronomia panamenya engloba els hàbits culinaris de Panamà. És el resultat de la influència històrica al país de les cultures ameríndia, hispana, africana, afroantillana i estatunidenca.

## Característiques

Es caracteritza per l'alt consum d'arròs en diferents formes i preparacions (especialment amb marisc), així com les sopes, sent el sancocho la més popular. Altres ingredients són el blat de moro, fesols, menestras i grans, destacant el guandú, plàtans, gallina, carns, peixos i mariscs, amb els quals es preparen diversos plats i fregits. Les arrels i tubercles tenen preponderància a la dieta dels panamenys, destacant-se la iuca, el nyam, el ñampí, l'otoe i la patata. Hi ha una àmplia gamma de fruites tropicals, com la papaia, el mango, la pinya, una varietat de melons, el maracujà o la guanabana.
Com a condiments propis del país destaquen el culantro cimarrón i l'ají chombo. Tot i la petita extensió del país, la gran diversitat cultural de l'istme permet identificar variants regionals, com ara la gastronomia de les províncies centrals, la chiricana, la darienita, la bocatoreña o la colonense, així com les de les comarques indígenes.
A l'hora de l'esmorzar, són comuns els fregits, entre ells el de tortilla de blat de moro o arepa, la iuca fregida, carns, entre d'altres. Per dinar, es consumeix gairebé sempre l'arròs acompanyat de carns, menestras, plàtan, vegetals o sopes. Per sopar es gaudeix d'una cosa una mica més lleugera i ràpida, depenent de cada família. El consum i l'oferta de peixos i mariscs frescos és un avantatge, ja que el país té costa atlàntica i pacífica, cosa que fa tenir una varietat molt gran.

## Algunes especialitats

* Ceviche, llesques de peix cru servides amb llimona i xile, originalment un plat peruà
* Sancocho, sopa feta amb brou, carn, tubercles, verdures, plàtans i mandioca
* Gallo pinto, una barreja d'arròs i fesols i de vegades també de carn
* Tulemasi, plat emblemàtic de la gastronomia guna i herència indígena
* Pernil, peça de porc marinada i cuinada a foc lent típica de les celebracions nadalenques, fusió de les cultures indígena, africana i espanyola
* Tamales, una massa de blat de moro amb altres ingredients embolicada en una fulla de plàtan
* Empanadas, uns saquets de massa de iuca farcits de carn
* Carimañola, un rotllo fet amb massa de iuca i farcit amb carn i ous durs
* Patacones, boletes de plàtan aixafades fregides a la paella
* Yuca frita, mandioca fregida; sovint se serveix en lloc dels patacones
* Ropa vieja, guisat de carn esfilagarsada que se serveix amb salsa vermella i vegetals, acompanyada d'arròs
* Tres leches, pastís de pa de pessic banyat amb tres tipus de lacti: llet evaporada, llet condensada i nata
* Chicha, cervesa de blat de moro
* Chicheme, un atole o crema fermentada, fet a base de blat de moro, beguda nacional elaborada a La Chorrera
* Resbaladera, una beguda sense alcohol elaborada amb ordi i llet
* Ron ponche, un còctel de llet, vainilla i rom que es pren per Nadal
* Seco Herrerano, rom de canya de sucre, beguda nacional elaborada a Pesé
* Raspados, cons de neu amb cobertura de xarop d'algun sabor tropical i una mica de llet condensada, servits al carrer
* Batuts de fruites tropicals

## Referències

* 1 2 Travel, Love. «Gastronomía en Centroamérica, un placer para los sentidos» (en espanyol europeu), 23-11-2017. [Consulta: 28 novembre 2024].
* ↑ «Lost Cocktail Culture: Navy Drinks from the Panama Canal Zone» (en anglès), 04-09-2019. [Consulta: 28 novembre 2024].
* 1 2 «Gastronomía centroamericana Lo mejor de cada país - Gastroactitud. Pasión por la comida» (en castellà). [Consulta: 28 novembre 2024].
* 1 2 3 4 5 «The Panamanian Food Experience | Panamainfo.com», 17-02-2020. [Consulta: 28 novembre 2024].
* ↑ «Panama Food and Drink» (en anglès americà). [Consulta: 28 novembre 2024].
* ↑ Dyde, James. «The Great Gallo Pinto Debate | centralamerica.com» (en anglès americà), 14-07-2022. [Consulta: 28 novembre 2024].
* ↑ «Gastronomía de Centroamérica y República Dominicana, universos de sabor servidos en un plato | Excelencias Gourmet» (en castellà), 06-07-2021. [Consulta: 28 novembre 2024].
* ↑ «Receta panameña del pernil de puerco» (en castellà). [Consulta: 28 novembre 2024].
* ↑ «Atlas de cocina de Centroamérica (I) - Gastroactitud. Pasión por la comida» (en castellà). [Consulta: 28 novembre 2024].
* ↑ «Panamá - Yuca Frita». [Consulta: 28 novembre 2024].
* ↑ «Essen in Panama - Was isst man in Panama», 04-11-2017. Arxivat de l'original el 2017-11-04. [Consulta: 28 novembre 2024].
* ↑ «Panama Food». [Consulta: 28 novembre 2024].
* ↑ «Gastronomía de La Chorrera: Chicheme chorrerano» (en castellà). [Consulta: 28 novembre 2024].
* ↑ «Ron ponche, la bebida en Navidad» (en castellà), 22-12-2016. [Consulta: 28 novembre 2024].
* ↑ «El encanto del ron ponche panameño - Recetas de Panamá» (en castellà). [Consulta: 28 novembre 2024].
* ↑ Katzman, P. Panama (en anglès). Hunter Publishing, Incorporated, 2005, p. 179 (Adventure Guide to Panama (Pocket) Series). ISBN 978-1-58843-529-3.

## Vegeu també

* Gastronomia de l'Amèrica Central